  Анжелика Тихонова корреспондент Удмуртиысь ёросъёсысь 20 нылкышноос чеберлыкъя но устолыкъя «Чеберай» йӧскалык вожвылъяськонлэн финалаз потӥзы.  Со сярысь вожвылъяськонлэн «ВКонтакте» мерлыко вотэсысь огиназ ивортэмын. Гурт ёросъёсын быръён вожвылъяськонъёс ортчытэм бере, финалистъёслэсь лыдметсэс смс-гожтэтъёсын куара сётонъя кылдытӥзы.  Пуктэм куронъёсмыя 10 чеберай финалэ потыны кулэ вал. Но, нылъёслэсь тыршемзэс лыдэ басьтыса, ми кузьым лэсьтӥськомы «Чеберай» вожвылъяськонэз радъясьёс «Чеберай» вожвылъяськонлэн йылпумъясь люкетаз шедӥзы: 18-35 аресъемъёс пӧлын: Елена Крестьянинова (Грак ёрос) - 411 куара Альбина Наговицына (Пичи Пурга ёрос) - 364 куара Анастасия Васильева (Алнаш ёрос) - 360 куара Ксения Байданова (Шаркан ёрос)- 326 куара Надежда Самсонова (Алнаш ёрос)- 325 куара Татьяна Головизнина (Якшур-Бодья ёрос) - 324 куара Марина Ложкина (Вотка ёрос) - 279 куара Елизавета Кожевникова (Игра ёрос) - 160 куара 35-55 аресъемъёс пӧлын: Алёна Перевощикова (Эгра ёрос)- 650 куара Алевтина Макарова (Ува ёрос) - 352 куара Елена Ефремова (Кез ёрос)- 307 куара Алёна Залогинова (Шаркан ёрос) - 281 куара Надежда Богатырёва (Дэбес ёрос) - 102 куара Елена Тимофеева (Можга ёрос) - 87 куара 55+ аресъемъёс пӧлын: Раиса Волкова (Сюмси ёрос) - 620 куара Екатерина Лекомцева (Кез ёрос) - 438 куара Алевтина Тарасова (Алнаш ёрос) - 285 куара Людмила Гаврилова (Дэбес ёрос) - 131 куара Татьяна Воронцова (Шаркан ёрос) - 126 куара Ольга Головкова (Ува ёрос) - 121 куара Пусъём, чеберлыкъя но устолыкъя «Чеберай» йӧскалык вожвылъяськонлэн элькунысь ёросъёсын кастингъёсаз 250 нылкышноос пыриськизы. Соос пӧлысь 72-ез полуфиналэ потӥзы. Сизьым нунал ӵоже соос понна смс пыр куара сётон кыстӥськиз, оглом 7 сюрс 847 куара вуиз.  Азьланяз ёросъёсын ортчем кастингъёсын вормем 72 нылкышоослэн творчествоенызы герӟаськем мастер-классъёсын «Чеберай» журнал потоз. Солэн выл бамаз смс пыр куара сётонын вормем нылкышноослэсь туспуктэмъёссэс возьматозы. Со сяна, куара сётонын вормемъёс понна фотосессиос, мастер-классъёс, дышетон семинаръёс но трос мукет тунсыко пумиськонъёс радъялозы. Элькун вожвылъяськонлэн йылпумъян люкетэз 20-тӥ шуркынмонэ«Аксион» лулчеберет юртлэн сцена вылаз ортчоз. Тодэ вайытом, коронавирус инфекци вӧлмонэз алон понна берпуметӥ ёросъёсын кастингез онлайн амалэн ортчытӥзы.  Тегъёс: Ижкар Удмуртия йӧскалыклулчеберет вожвылъяськон удмуртъёс нылкышноос Чеберай 100ар  